b'\n_START_ARTICLE_\nKlas\xc4\x97 (2007 filmas)\n_START_SECTION_\nTurinys\n_START_PARAGRAPH_\nFilme atskiromis dalimis pasakojama vienoje klas\xc4\x97je \xc4\xafvykusi tragedija. Josepas tapo klas\xc4\x97s draug\xc5\xb3, vadovaujam\xc5\xb3 chuligano Anderso, pa\xc5\xa1aip\xc5\xb3 objektu: j\xc4\xaf mu\xc5\xa1a, i\xc5\xa1rengia, gadina drabu\xc5\xbeius arba \xc4\xafstumia \xc4\xaf mergin\xc5\xb3 r\xc5\xabbin\xc4\x99. Klasiokai, taip pat ir merginos, abejingai stebi \xc5\xa1io kan\xc4\x8dias, kol galiausiai j\xc4\xaf u\xc5\xbestoja kitas mokinys Kasparas. Nors dviems atsilaikyti tur\xc4\x97t\xc5\xb3 b\xc5\xabti lengviau, Andersas taip pat nukreipia savo agresij\xc4\x85 ir \xc4\xaf Kaspar\xc4\x85. Kulminacija pasiekiama po keleto dien\xc5\xb3, kai Josepas ir Kasparas atsiduria papl\xc5\xabdimyje kartu su visa klase, o Andersas, grasindamas peiliu, priver\xc4\x8dia juos u\xc5\xbesiimti oraliniu seksu, kol kiti vaikinai visk\xc4\x85 fotografuoja._NEWLINE_Suprasdami, kad tai niekada nesibaigs, kit\xc4\x85 dien\xc4\x85 Kasparas su Josepu \xc4\xaf mokykl\xc4\x85 atsine\xc5\xa1a ginklus ir valgykloje surengia mokini\xc5\xb3 skerdynes. Filmo pabaigoje jiedu ketina kartu nusi\xc5\xbeudyti, ta\xc4\x8diau Josepas paleid\xc5\xbeia sau kulk\xc4\x85 \xc4\xaf galv\xc4\x85, o Kasparas tam nesiry\xc5\xbeta...'